S-1886/2008

Ár 2009, þriðjudaginn 6. janúar, er á dómþingi Héraðsdóms Reykjavíkur sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1886/2008: Ákæruvaldið gegn H-kk-þgf B-kk-þgf, sem tekið var til dóms í þinghaldi sama dag.

Mál þetta er höfðað með ákæru lögreglustjórans á höfuðborgarsvæðinu, dagsettri 2. desember 2008, á hendur H-kk-þgf B-kk-þgf, kt. 000000-0000, Skólavörðustíg 17a, Reykjavík, fyrir eftirtalin umferðar- og fíkniefnalagabrot á árinu 2008,

I.

Umferðarlagabrot, með því að hafa aðfaranótt fimmtudagsins 1. maí ekið bifreiðinni TS-810 undir áhrifum áfengis (vínandamagn í blóði 1,06‰), óhæfur til að stjórna henni örugglega vegna áhrifa slævandi lyfja, sviptur ökuréttindum og án þess að hafa bifreiðina í lögmæltu ástandi um bifreiðastæði við bensínstöð N1 í Ártúnsbrekku Reykjavík, uns lögregla stöðvaði aksturinn á Sævarhöfða við bifreiðasölu Ingvars Helgasonar.

Þetta er talið varða við 2. mgr. 44. gr., 1. mgr., sbr. 2. mgr., 45. gr., 1. mgr. 48. gr. og 59. gr., sbr. 1. mgr. 100 gr., umferðarlaga nr. 50/1987, sbr. 1. gr. laga nr. 48/1997.

II.

Fíkniefnalagabrot, með því að hafa að kvöldi fimmtudagsins 26. júní í bifreiðinni NA-826, sem stöðvuð var við Háteigsveg í Reykjavík, haft í vörslum sínum 0,46 g af amfetamíni sem lögregla fann við leit á ákærða.

Þetta er talið varða við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að ofangreind fíkniefni sem hald var lagt á verði gert upptækt skv. 6. mgr. 5. gr. laga nr. 65/1974 og 2. mgr. 14. reglugerðar nr. 233/2001.

Ákærði hefur skýlaust játað brot sín. Sannað er með játningu ákærða sem er í samræmi við gögn málsins að ákærði er sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði er fæddur árið 1956 og samkvæmt sakavottorði má rekja sakaferil hans aftur til ársins 1977. Þann 28. maí 1999 var ákærði dæmdur til að greiðslu sektar og sviptingar ökuréttar í tvö ár fyrir umferðarlagabrot, þar á meðal ölvunarakstur. Ákærða var ákveðinn hegningarauki fyrir ölvunarakstur 27. september 1999. Þann 21. febrúar 2001 var hann dæmdur í 30 daga fangelsi og til sviptingar ökuréttar ævilangt, fyrir að ölvunar- og sviptingarakstur. Þann 7. september 2001 var honum gerður hegningarauki, 15 daga fangelsi, fyrir að nytjastuld og sviptingarakstur. Ákærði gekkst undir sátt fyrir fíkniefnabrot 26. nóvember 2002. Þann 23. maí 2006 var hann dæmdur í tveggja mánaða fangelsi og til sviptingar ökuréttar ævilangt fyrir ölvunar- og sviptingarakstur. Með dómi 19. mars 2007 var ákærði enn sakfelldur fyrir sviptingarakstur, en ekki gerð sérstök refsing þar sem um hegningarauka var að ræða. Ákærði var dæmdur í 45 daga fangelsi 22. apríl 2008 fyrir að aka sviptur ökurétti, gegn einstefnu og fyrir þjófnað. Loks var ákærði þann 29. maí 2008 dæmdur í þriggja mánaða fangelsi og ævilöng svipting ökuréttar áréttuð fyrir ölvunar- og sviptingarakstur. Brot ákærða samkvæmt I. ákærulið voru framin fyrir uppkvaðningu síðastnefnds dóms, en brot samkvæmt II. ákærulið síðar. Verður refsing ákærða því ákveðin samkvæmt reglum 78. gr. almennra hegningarlaga að hluta, sbr. einnig 77. gr. laganna. Með vísan til þess sem að framan greinir þykir refsing ákærða hæfilega ákveðin fangelsi í 45 daga.

Ævilöng svipting ökuréttar ákærða er áréttuð.

Gerð skulu upptæk til ríkissjóðs 0, 46 grömm af amfetamíni samkvæmt þeim lagaákvæðum sem greinir í ákæru.

Þá verður ákærði dæmdur til að greiða 233.687 krónur í sakarkostnað, þar með talið þóknun skipaðs verjanda síns, H-kk-ef I-kk-ef hæstaréttarlögmanns, 74.700 krónur.

Af hálfu ákæruvaldsins sótti málið Ó-kk-nf I-kk-nf Ó-kk-nf, fulltrúi.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærði, H-kk-nf B-kk-nf, sæti fangelsi í 45 daga.

Áréttuð er ævilöng svipting ökuréttar ákærða.

Gerð eru upptæk 0,46 grömm af amfetamíni.

Ákærði greiði þóknun skipaðs verjanda síns, H-kk-ef I-kk-ef hrl., 74.700 krónur og 158.987 krónur í annan sakarkostnað.

R-kvk-nf H-kvk-nf